कोर्ट हाजत में भिड़े कैदी, राजद विधायक की बहन मर्डर केस के आरोपी को धुना
स्थानीयसिविल कोर्ट में के हाजत में गुरूवार को कैदियों का दो गुट आपस में भिड़ गया। इस दौरान कोर्ट में पेशी के लिए आये एक विचाराधीन बंदी की जमकर धुनाई कर दी गई। उसके नाक से खून निकलने लगा। बाद में ड्यूटी पर तैनात सुरक्षाकर्मियों ने झड़प को रोका। जिसके बाद पिटाई से घायल बंदी सुधीर कुमार को इलाज के लिए सदर अस्पताल, आरा लाया गया। पिटाई से घायल बंदी बड़हरा के राजद विधायक सरोज यादव की बहन शैल देवी के मर्डर केस का आरोपी है। वह चांदी थाना के नरबीरपुर गांव निवासी राजेन्द्र प्रसाद का पुत्र है।
bho_Deva hin_Deva